มีอาการคัน ตุ่มขึ้นเป็นเส้นๆ ก่อนตุ่มจะขึ้นจะบวมก่อนเล็กน้อยคับ ตอนนี้รู้สึกว่ามันจะลามไปเรื่อยๆ มีอาการมา2อาทิตย์แล้วคับ เวลาคันจะคันมากเลยคับ
สวัสดีค่ะ การที่มีตุ่มคันตามร่างกายสามารถเกิดได้จากหลายสาเหตุ เช่น แพ้สิ่งสัมผัส, แพ้ยา, ผิวแห้ง, ผดร้อน, แมลงกัดต่อย, โรคผื่นภูมิแพ้ผิวหนัง, การติดเชื้อต่างๆ เป็นต้นแนะนำให้สังเกตว่า มีการใช้ยา หรือสัมผัสสารที่มีโอกาสแพ้ในระยะนี้หรือไม่ หากมีควรหยุดยาหรือสิ่งสัมผัสนั้นๆ หากสงสัยการแพ้ยา ควรไปพบแพทย์เพื่อวินิจฉัยและพิจารณาการออกบัตรแพ้ยาหากไม่มีสาเหตุที่ชัดเจน แนะนำให้ใช้ผลิตภัณฑ์ต่างๆ แบบสูตรอ่อนโยน หรือสำหรับเด็ก เช่น สบู่ น้ำยาซักผ้า เป็นต้นหากคันมาก สามารถรับประทานยาแก้แพ้หรือแก้คันบรรเทาอาการ หลีกเลี่ยงการเกาบริเวณรอยโรคค่ะหากอาการลุกลาม หรือมีอาการผิดปกติอื่นๆ ร่วมด้วย แนะนำให้ไปพบแพทย์เพื่อตรวจหาสาเหตุและรับการรักษาอย่างเหมาะสมนะคะ